Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 22/2001. (X. 10.) KöM rendelethez
Paragraph Index: 273

3. A hulladéklerakó kialakítása Az egyes hulladéklerakó kategóriákra vonatkozó szigetelés kialakításának követelményeit az e rendelet 1—3. függelékei mutatják. A követelmények az e rendelet hatálybalépése után épülő hulladéklerakókra vonatkoznak. 3.1. A hulladéklerakót úgy kell kialakítani, hogy ne szennyezze a felszín alatti és a felszíni vizeket, valamint a körülötte elhelyezkedő földtani közeget. A földtani közeg, a felszín alatti és felszíni víz védelmét a működési időszakban természetes anyagú réteg és az aljzatszigetelés együttes alkalmazásával, a lezárás utáni időszakban az aljzatszigetelés megléte mellett a természetes anyagú réteg és felső (lezáró) szigetelés együttes alkalmazásával kell elérni. 3.2. A földtani közeg szigetelési és szennyezőanyag visszatartó-képességének hatékonyságát az határozza meg, hogy a hulladéklerakó alatti és a hulladéklerakót körülvevő geológiai, hidrogeológiai és geotechnikai feltételek megfelelő védelmet nyújtanak-e a földtani közeget és a felszín alatti vizet fenyegető potenciális veszély elhárítására. A hulladéklerakó alapját és oldalait olyan természetes anyagú rétegből kell megépíteni, amely legalább az alábbiakkal egyenértékű szivárgási tényező értékeket és vastagsági követelményeket elégít ki: — veszélyeshulladéklerakónál: k ≤1,0×1 0—9 m/s; vastagság ≥ 5 m, — nem veszélyeshulladék-lerakónál: k ≤ 1,0× 10—9 m/s; vastagság ≥ 1 m, — inerthulladéklerakónál: k ≤ 1,0× 10—7 m/s; vastagság ≥ 1 m, (m/s=méter/másodperc). Amennyiben a fenti tulajdonságokkal rendelkező természetes szigetelőréteg nem áll rendelkezésre, úgy ezzel egyenértékű szivárgási tényező értéket biztosító minimum 0,5 méter vastagságú kiegészítő épített szigetelőréteg kialakítása szükséges. Egyenértékűnek tekinthető az a két szigetelőréteg, amelyeket az alkalmazás feltételei mellett azonos kumulatív transzport jellemez. 3.3. A hulladéklerakó szigetelése Csurgalékvíz gyűjtés és aljzat szigetelés Hulladéklerakó kategória Inert Nem veszélyes Veszélyes Épített szigetelőréteg nem előírt előírt előírt Szivárgóréteg előírt (≥ 0,3 m) előírt (≥ 0,5 m) előírt (≥ 0,5 m) Az épített szigetelőréteg minimális vastagsága 0,5 m, amely szükség szerint több szigetelőanyag-réteg kombinációjával is elérhető. A hulladéklerakó szigetelőrendszerének fenékszintje és a maximális talajvíz szintje között legalább 1 méter távolságot kell tartani. A környezetre potenciálisan veszélyes tényezők (csurgalékvíz) keletkezésének megakadályozása, felső (lezáró) szigetelés kialakításával történik. Felső (lezáró) szigetelés Hulladéklerakó kategória Inert Nem veszélyes Veszélyes Gázelvezető réteg nem előírt előírt nem előírt Épített szigetelőréteg nem előírt nem előírt előírt Természetes anyagú szigetelőréteg (k≤ 10—9 m/s) nem előírt előírt előírt Szivárgóréteg nem előírt előírt (> 0,5 m) előírt (> 0,5 m) Földtakarás előírt (> 0,4 m) előírt (> 1 m) előírt (> 1 m) 3.4. Ha az előzetes felmérések alapján a hulladéklerakó környezetre gyakorolt hatásának vizsgálatát követően megállapítást nyert, hogy a hulladéklerakó nem jelent potenciális veszélyt a földtani közegre a felszín alatti vagy a felszíni vízre, a levegőre, a felügyelőség jogosult a fenti 3.2. és 3.3. pontban foglalt követelmények mérséklésére. 3.5. A tervezett hulladéklerakó területén a szivárgási tényező meghatározásához használandó módszerre vonatkozóan külön útmutató jelenik meg. A csugalékvíz gyűjtő és szigetelési rendszer kialakítására, valamint a hulladéklerakó lezárásához szükséges felületi szigetelés kialakítására vonatkozó technikai eljárásokra vonatkozóan külön útmutató jelenik meg. 2001/110. szám

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes